Termini de presentació de sol·licituds: del 18 de novembre al 5 de desembre de 2019
Llista provisional d'admesos i exclosos: 16 de desembre de 2019
Termini per presentar reclamacions: fins al 7 de gener de 2020
Llista definitiva d'admesos i exclosos: 14 de gener de 2020
Inici del procediment selectiu: segona quinzena de gener de 2020
- Ser espanyol o nacional d'altres estats membres de la Unió Europea o dels estats als quals, en virtut de tractats internacionals subscrits per la Unió Europea i ratificats per Espanya, els sigui aplicable la lliure circulació de treballadors.
També poden ser admesos el cònjuge, els descendents i els descendents del cònjuge, tant dels ciutadans espanyols com dels nacionals dels altres estats membres de la Unió Europea o dels estats als quals, en virtut de tractats internacionals subscrits per la Unió Europea i ratificats per l'Estat espanyol, els sigui aplicable la lliure circulació de treballadors, sigui quina sigui la seva nacionalitat, sempre que els cònjuges no estiguin separats de dret i, pel que fa als descendents, tinguin menys de vint-i-un anys o siguin més grans d'aquesta edat però visquin a càrrec dels seus progenitors.
- No excedir, en el moment del nomenament com a funcionari de carrera, l'edat de jubilació establerta amb caràcter general.
- No patir cap malaltia ni estar afectat per cap limitació física o psíquica incompatible amb l'exercici de les funcions corresponents al cos d'inspectors d'educació.
- No haver estat separat, mitjançant expedient disciplinari, del servei de cap de les administracions públiques, ni trobar-se en situació d'inhabilitació absoluta o especial per a llocs de treball o càrrecs públics per resolució judicial.
Els aspirants amb nacionalitat no espanyola han d'acreditar, igualment, que no es troben sotmesos a cap sanció disciplinària o condemna penal que impossibiliti l'accés a la funció pública en el seu estat d'origen.
- No haver estat condemnat per sentència ferma per algun delicte contra la llibertat i la indemnitat sexual, que inclou l'agressió i l'abús sexual, l'assetjament sexual, l'exhibicionisme i provocació sexual, prostitució i explotació sexual i corrupció de menors, així com pel tràfic d'éssers humans.
- No ser funcionari de carrera en pràctiques o estar pendent del corresponent nomenament del mateix cos a què es refereix aquesta convocatòria.
- Tenir el títol de doctor, llicenciat, enginyer, arquitecte o grau corresponent o títol equivalent.
- Pertànyer a algun dels cossos que integren la funció pública docent.
- Acreditar una antiguitat mínima de sis anys com a funcionari de carrera en algun dels cossos que integren la funció pública docent i una experiència docent de la mateixa durada.
A aquests efectes, s'entén com experiència docent la prestació de serveis de docència directa amb l'alumnat d'un centre i les activitats desenvolupades per personal docent en serveis i programes educatius i en altres unitats de l'Administració educativa.
- Acreditar el coneixement de les llengües cooficials, d'acord amb el Decret 244/1991, de 28 d'octubre.
En el pagament de la taxa d'inscripció, s'estableixen les bonificacions següents:
- 20% per a les persones que tramiten la inscripció per mitjans telemàtics
- 30% per a les persones que pertanyen a una família nombrosa de categoria general o monoparental
- 50% per a les persones que pertanyen a una família nombrosa de categoria especial
Es poden beneficiar de l 'exempció del pagament de la taxa d'inscripció:
- Les persones que acrediten que tenen una discapacitat igual o superior al 33%.
Si aquesta informació no consta en el registre informàtic de personal docent del Departament d'Educació hauran de presentar el document acreditatiu corresponent.
Per accedir a l'aplicació no es necessita autenticació.
Després d'omplir el formulari, l'aplicació proporciona un identificador (també es rep per correu electrònic) que serveix per consultar i/o imprimir la sol·licitud i fer el pagament de la taxa, si escau.
Per accedir a l'aplicació es necessita el número del DNI, el NIE o el passaport i l'identificador de la sol·licitud.
En la sol·licitud telemàtica es pot fer el pagament amb targeta de crèdit o de dèbit.
A qualsevol de les oficines de CaixaBank amb la carta de pagament o bé als terminals de ServiCaixa.
Consulteu el web del Departament d'Educació.